Rodion Cămătaru atrage atenția că Nicolo Napoli nu trebuie subestimat: "E un vulpoi bătrân!"
Nicolo Napoli a revenit pe banca celor de la FCU Craiova pentru a 10-a oară. Din păcate pentru italian, primul meci de la revenirea la echipa lui Mititelu a reprezentat un eșec (1-2 cu CSU Craiova).
Chiar și așa, Rodion Cămătaru consideră că Napoli nu trebuie deloc subestimat. Fostul mare atacant român l-a lăudat pe antrenorul italian.
"E un vulpoi bătrân!"
"Nicolo Napoli ăsta e un vulpoi bătrân şi nu trebuie deloc subestimat. Cei care mai fac câte o glumă despre el că nu vorbeşte bine româneşte ar trebui să îl analizeze pe el ca antrenor, nu după cum vorbeşte.
Iar omul ăsta, dacă vine cu chef de muncă şi este susţinut de toată lumea, păi să ştiţi că Nicolo Napoli este unul dintre cei mai experimentaţi antrenori din prima noastră ligă", a declarat Rodion Cămătaru, pentru publicația Ediție Specială.